
ΑΠΟΦΑΣΕΙ Σ 

Αριθ. 272099 (1) 

Συγκρότηση Επιτροπής Ελέγχου Βιομηχανιών και 
Βιοτεχνιών Φαρμάκων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη τις διατάξεις: 

Ι.α) Του άρθρου 30 του Ν. 1845/89 (Α 102) «Ανάπτυξη 
και αξιοποίηση της αγροτικής έρευνας και τεχνολογίας - 
δασοπροστασία και άλλες διατάξεις»(Α102). 

β) Του άρθρου 2 του Π.Δ. 129/92 «Περιορισμός συναρ- 
μοδιοτήτων κατά την έκδοση υπουργικών αποφάσεων σε 
θέματα αρμοδιότητας υπουργείων» (Α 65). 

γ) Του άρθρου 29 Α του Ν. 1558/85 «Κυ βέρνηση και Κυ¬ 
βερνητικά Όργανα» (Α 137),όπως το άρθρο αυτό προστέ¬ 
θηκε με το άρθρο 27 του Ν. 2081/92 «Γιατον εκσυγχρονι¬ 
σμό των επαγγελματικών οργανώσεων των εμπόρων, βιο¬ 


τεχνών και λοιπών επαγγελματιών κ.α. διατάξεις»(Α 154) 
και τροποποιήθηκε μετηνπαραγρ. 2α του άρθρου 1 του 
Ν. 2469/97 «Περιορισμός και βελτίωση της αποτελεσμα- 
τικότηταςτων Κρατικών δαπανών κ.α. διατάξεις» (Α38). 

δ) Του άρθρου 4 του Ν. 2026/92 «Ρύθμιση θεμάτων ορ¬ 
γάνωσης και προσωπικού της Δημόσιας Διοίκησης κ.α. 
διατάξεις» (Α43). 

2. Την 393155/22.9.92 κοινή απόφαση των Υπουργών 
Προεδρίας της Κυβέρνησης, Γεωργίας και Οικονομικών 
«Περιορισμός συλλογικών οργάνων του Υπουργείου Γε¬ 
ωργίας» (Β579). 

3. Το άρθρο 3 της 82299/23.7.97 απόφασης του Υφυ¬ 
πουργού Γεωργίας «Προϋποθέσεις για τη χορήγηση 
άδειας παρασκευής συσκευασίας και αποθήκευσης γε¬ 
ωργικών φαρμάκων, τήρηση μητρώου αναγνωρισμένων 
βιομηχανιών και βιοτεχνιών γεωργικών φαρμάκων και σύ¬ 
σταση Επιτροπής Ελέγχου αυτών»(Β 692). 

4. Το 106955/24.9.2002 έγγραφο της Δ/νσης Προστα¬ 
σίας Φυτικής Παραγωγής. 

5. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Συγκροτούμε την Επιτροπή ελέγχου Βιομηχανιών και 
Βιοτεχνιών Γεωργικών Φαρμάκων από τους: 

α) Κων/νο Καραμήτρο, Κων/νο Μαρκάκη και Αθανάσιο 
Ζούνο υπαλλήλους του κλάδου ΠΕΙ Γεωπονικού της 
Δ/νσης Προστασίας Φυτικής Παραγωγής, ως τακτικά μέ¬ 
λη με αναπληρωτές αυτών αντίστοιχα τους Αλεξάνδρα 
Φονταρά, Γεωργία Τσιάμπα και Ιωάννα Καρανικολού 
υπαλλήλους του ιδίου κλάδου και της ίδιας Διεύθυνσης. 

β) Αδαμαντία Ροκοφύλλου-Χουρδάκη, Χημικό του Μπε- 
νάκειου Φυτοπαθολογικού Ινστιτούτου και τον Ευάγγελο 
Πασπάτη Γεωπόνο στο ίδιο Ινστιτούτο ως τακτικά μέλη με 
αναπληρωτές αυτών αντίστοιχα τους Ελένη Καρασαλή, 
Χημικό και Γεώργιο Κολιόπουλο, Γεωπόνο που υπηρε¬ 
τούν στο ίδιο Ινστιτούτο. 

2. Πρόεδρο της Επιτροπής ορίζουμε τον Κωνσταντίνο 
Καραμήτρο με αναπληρωτή τον Κωνσταντίνο Μαρκάκη. 

3. Γραμματέα της Επιτροπής ορίζουμε τη Χαράλαμπο 
Παναγοπούλου υπάλληλο του κλάδου ΠΕΙ Γεωπονικού 
της Δ/νσης Προστασίας Φυτικής Παραγωγής με αναπλη- 
ρώτρια αυτής την Δήμητρα Γκιλπάθη υπάλληλο του ιδίου 
κλάδου και της ίδιας Διεύθυνσης. 

Η θητεία των μελών λήγει την 31.12.2003. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2002 

Ο ΥΠΟΥΡΓΟΣ 

Γ. ΔΡΥΣ 
-♦- 

Αρίθ. 110095 (2) 

Καταχώρηση των δραστικών ουσιών, ίρΐΌναϋοαί'ό, ρΓοευΙ- 
ίυΐΌη και ευΙίοευΙΙυιτιη στο παράρτημα I του Προεδρι¬ 
κού διατάγματος αριθ. 115/1997 "Έγκριση, διάθεση 
στην αγορά και έλεγχος φυτοπροστατευτικών προϊό¬ 
ντων σε συμμόρφωση προς την οδηγία 91/414 του 
Συμβουλίου, όπως έχει συμπληρωθεί " (Α' 104), σε 
συμμόρφωση προς την Οδηγία 2002/48/ΕΚ της Επι¬ 
τροπής της 30ης Μάίου 2002. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

Ι.Τοάρθρο 1 παρ.1,2,3,και4του Ν. 1338/1983"Εφαρ¬ 
μογή του Κοινοτικού Δικαίου" (Α' 34) όπως τροποποιήθη¬ 
κε από το άρθρο 6 του ν. 1440/1984(Α' 70) και το άρθρο 65 
του Ν.1892/90 (Α' 101). 

2. Το άρθρο 14, περιπτ. κσττου Ν.721/77 (Α'298), όπως 
προστέθηκε με το άρθρο 8 παρ. 3 του Ν. 2732/99 (Α' 154). 

3. Το άρθρο 29Ατου Ν.1558 /1985 "Κυβέρνηση και Κυ¬ 
βερνητικά Όργανα" (Α' 137) όπως το άρθρο αυτό προστέ¬ 
θηκε μετο άρθρο 27του Ν.2081/1992 (Α' 154) καιαντικα- 
ταστάθηκεμετο άρθρο 1 παρ. 2ατου Ν.2469/97/Α38) και 
του γεγονότος ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

4. Την οδηγία 2000/48/ΕΚ της Επιτροπής της 30ης 
Μάίου 2002 (ΕΈ. Αρ. Ι_ 148/19 της 30.5.2002) για την κα¬ 
ταχώρηση δραστικών ουσιών (ίρΓοναΙίοεΓό, ρΐΌδυΙίυΐΌΠ 
και ευΙίοευΙΐυΐΌπ) στο παράρτημα I της οδηγίας 
91/414/ΕΟΚτου Συμβουλίου σχετικά με την διάθεση φυ¬ 
τοπροστατευτικών προϊόντων στην αγορά. 

5. Τη 399580/30.10.2001 (ΦΕΚ 1479/Β/ 31.10.2001) κοι¬ 
νή απόφαση του Πρωθυπουργού και του Υπουργού Γε¬ 
ωργίας για "ανάθεση αρμοδιοτήτων Υπουργού Γεωργίας 
στους Υφυπουργούς Γεωργίας Ευάγγελο Αργύρη και 
Φώτη Χατζήμιχάλη.", αποφασίζουμε: 


Άρθρο 1 

(άρθρο 1 της Οδηγίας 2001/48/ΕΚ) 

Ο πίνακας του παραρτήματος I του Π.Δ. 115/97 τροπο¬ 
ποιείται ώστε να καταχωρηθεί η εγγραφή ως προς τις 
ίρΓοναΙίοΒΓό, ρΓοευΙίυΐΌΠ καιευΙΐοευΙίυΐΌΠ σύμφωνα μετο 
παράρτημα της παρούσας. 

Άρθρο 2 

(άρθρο 2 της Οδηγίας 2001/48/ΕΚ) 

α. Η Διεύθυνση Προστασίας Φυτικής Παραγωγής (Τμή¬ 
μα Γεωργικών Φαρμάκων) του Υπουργείου Γεωργίας τη¬ 
ρεί διαθέσιμες τις εκθέσεις επανεξέτασης (Γθνίονν Γθροά), 
εκτός από τις εμπιστευτικές πληροφορίες κατά την έννοια 
του άρθρου 14 του Π.Δ. 115/1997, ώστε να είναι δυνατόν 
να ανατρέχουν σε αυτές όλα τα ενδιαφερόμενο μέρη ή τις 
διαθέτει σ’ αυτούς κατόπιν ειδικής αιτήσεώς τους. 

Άρθρο 3 

(άρθρο 4 της Οδηγίας 2001/48/ΕΚ) 

α. Η Διεύθυνση Προστασίας Φυτικής Παραγωγής (Τμή¬ 
μα Γεωργικών Φαρμάκων) του Υπουργείου Γεωργίας 
επανεξετάζει τις υφιστάμενες εγκρίσεις για κάθε φυτο- 
προστατευτικό προϊόν που περιέχει τις δραστικές ουσίες 
ίρΓονεΙίοεΓό, ρΓοευΙίυΐΌΠ και ευΙίοευΙίυΐΌΠ έτσι ώστε να 
διασφαλίζεται ότι τηρούνται οι όροι οι εκτιθέμενοι στο 
Παραρτήμα I του Π.Δ. 115/97. Εάν είναι αναγκαίο τις τρο¬ 
ποποιεί ή τις ανακαλεί μέχρι την 31η Δεκεμβρίου 2002 το 
αργότερο. 

β. Για κάθε εγκεκριμένο φυτοπροστατευτικό προϊόν 
που περιέχει ίρΐΌνβΙίοΒΓό, ρΐΌδυΙΐυΐΌΠ ή ευΙίοευΙίυΐΌΠ είτε 
ως μοναδική είτε ως μία από διάφορες δραστικές ουσίες 
που περιέχονται όλες στο Παράρτημα I της οδηγίας 
91/414/ΕΟΚμέχριτην 1η Ιουλίου 2002, η Διεύθυνση Προ¬ 
στασίας Φυτικής Παραγωγής (Τμήμα Γεωργικών Φαρμά¬ 
κων) του Υπουργείου Γ εωργίας προβαίνει στην αξιολόγη¬ 
ση σύμφωνα με τις ενιαίες αρχές που προβλέπονται στο 
παράρτημα VI του Π.Δ. 115/1997, βάσει ενός φακέλου 
που πληροίτις απαιτήσεις του παραρτήματος III του Π.Δ. 
115/1997. Με βάση την αξιολόγηση αυτή καθορίζεται εάν 
το προϊόνπληροίτουςόρουςτου άρθρου 4, παράγραφος 
1, εδάφια (β), (γ), (δ) και (ε) του Π.Δ. 115/97. Εάν είναι ανα¬ 
γκαίο και μέχρι τις 31 Δεκεμβρίου 2003 το αργότερο τρο¬ 
ποποιεί ή ανακαλεί την έγκριση για κάθε φυτοπροστατευ¬ 
τικό προϊόν του είδους αυτού. 





Άρθρο 4 
ΠΑΡΑΡΤΗΜΑ 

( Παράρτημα της Οδηγίας 2002/48/ΕΚ) 

Άρθρο 5 

(άρθρο 2 της Οδηγίας 2002/48/ΕΚ) 

Οι διατάξεις της παρούσας απόφασης ισχύουν από την 
1η Ιανουάριου 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 2002 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΑΡΓΥΡΗΣ 
-♦- 

Αριθ. 8424 (3) 

Επικύρωση της 1/2002 απόφασης του Διοικητικού Συμ¬ 
βουλίου του Παιδικού Σταθμού Δ. Ερμιόνης 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Των άρθρων 1 και 27 του Ν. 2503/ 97 11 Διοίκηση, Ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις 11 ( ΦΕΚ 
107/Α/30-5-97). 

β) Του άρθρ. 12 του Ν. 1188/81 "Κώδικας Προσωπικού 
Τοπικής Αυτοδιοίκησης", όπως αυτό αντικαταστάθηκε με 
το άρθρ. 26 του Ν. 1832/89 (ΦΕΚ 54 Α) και με το άρθρ. 8 
του Ν. 2307/95 "Τροποποίηση νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις (ΦΕΚ: 113/Α/95). 

γ) Των άρθρων 34,35 και 36 του Ν. 2190/94 " Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων 11 (ΦΕΚ 28/Α/3.3.94) . 

δ) Του άρθ. 29Ατου Ν. 1558/85, το οποίο προστέθηκε με 
το άρθρ. 27 του Ν. 2181 /92 και αντικαταστάθηκε με το άρ¬ 
θρ. 1 παρ. 20 του Ν. 2469/97" Περιορισμός και βελτίωση 
αποτελεσματικότητας των κρατικών δαπανών και άλλες 
διατάξεις" (ΦΕΚ38/Α/97) 

2. Την 10407/31.12.97 απόφαση του Γεν. Γραμματέα 
της Περιφέρειας Πελοποννήσου περί αναθέσεως αρμο¬ 
διοτήτων και ασκήσεως αυτών κατ’ εντολή του στο Διευ¬ 
θυντή Τοπικής Αυτοδιοίκησης και Διοίκησης Ν. Αργολί¬ 
δας και στους Προϊσταμένους των Τμημάτων της Υπηρε¬ 
σίας αυτής (ΦΕΚ 55/Β/3.6.98) 

3. Την 1/2002 απόφαση του Διοικητικού Συμβουλίου του 
Δημ. Παιδικού Σταθμού Ερμιόνης περί καταρτίσεως και 
ψηφίσεωςτου ΟΕΥτου Σταθμού. 

4. Την 21/2002 απόφαση του Δημοτικού Συμβουλίου Ερ¬ 
μιόνης 

5. Το 3/ 29.8.20002 πρακτικό του Υπηρεσιακού Συμβου¬ 
λίου υπαλλήλων ΟΤΑ Νομού Αργολίδας στο οποίο διατυ¬ 
πώνεται η γνώμη του επί της αριθμ. 1 /2002 απόφασης του 
Διοικητικού Συμβουλίου του ως άνω Παιδικού Σταθμού, 
αποφασίζουμε: 

Επικυρώνουμε την 1/2002 απόφαση του Διοικητικού 
Συμβουλίου του Δημ. Παιδικού Σταθμού Ερμιόνης περί 
καταρτήσεως και ψηφίσεως του ΟΕΥ του Σταθμού, ο 
οποίος έχει ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΠΑΙΔΙΚΟΥ ΣΤΑΘΜΟΥ Δ. ΕΡΜΙΟΝΗΣ 

Αρθρο 1 

Διάρθρωση Υπηρεσιών 

Οι υπηρεσίες του Παιδικού Σταθμού Δήμου Ερμιόνης 
λειτουργούν σε επίπεδου Τμήματος ανάλογα με τη δυνα¬ 
μικότητα του Σταθμού, σύμφωνα με τη συστατική πράξη 
προσαρμογής του. 

Αρθρο 2 

Αρμοδιότητες Τμήματος 

Α) Εποπτεύει, συντονίζει και κατευθύνει το παιδαγωγικό 
έργο του σταθμού και γενικά μεριμνά για την εύρυθμη λει¬ 
τουργία του σύμφωνα με τον ισχύοντα κανονισμό . 

Β) Επιμελείται την παροχή σύγχρονης προσχολικής 
αγωγής στα φιλοξενούμενα νήπια σε συνεργασία με το 
προσωπικό του Σταθμού. 

Γ) Επιμελείται τις παντός είδους διοικητικές και οικονο¬ 
μικές εργασίες του Σταθμού. 

Αρθρο 3 

Καθήκοντα προσωπικού Τμήματος 

Α) Καθήκοντα προϊσταμένου Τμήματος 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο. 

3. Είναι αρμόδιος για την εύρυθμη λειτουργία του Σταθ¬ 
μού . 

4. Εισηγείται στο Δ.Σ του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του σταθμού όπως : 

• Τον αριθμό καιτις ειδικότητεςτου προσωπικού που εί¬ 
ναι αναγκαίο, προκειμένου να διασφαλισθεί η εύρυθμη 
λειτουργία του 

• Το παιδαγωγικό υλικό και τον πόσης φύσεως εξοπλι¬ 
σμό 

• Τις απαραίτητες εργασίες για την επισκευή και συ¬ 
ντήρηση των κτιρίων 

• Την επιμόρφωση του προσωπικού . 

5. Είναι υπεύθυνος για τη τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού 
ώστε να μην δημιουργούνται λειτουργικά προβλήματα 
στο σταθμό. 

6. Επιβλέπειτηντήρηση όλων των απαραίτητων βιβλίων 
και τηρεί τη σφραγίδα του Σταθμού . 

Β) Καθήκοντα Βρεφονηπιοκόμων 

1. Αναλαμβάνουν διαδοχικά όλα τα τμήματα - τάξεις του 
Κέντρου Προσχολικής αγωγής και είναι υπεύθυνοι των 
τάξεων τους 

2. Καταρτίζουντο μηνιαίο και εβδομαδιαίο παιδαγωγικό 
πρόγραμμα και ασκούντο παιδαγωγικό έργο καθ’ όλη τη 
διάρκεια της σχολικής περιόδου, σύγχρονα με τις σύγ¬ 
χρονες παιδαγωγικές και ψυχολογικές θεωρίες. 

3. Συνεργάζεται με τον προϊστάμενο και γενικά με το 
προσωπικό. 

4. Ενη μερώνο υ ν το υς γονείς για τη ν εξέλιξη των παιδιών 
τους. 

5. Διοργανώνουν πολιτιστικές ψυχαγωγικές και παιδα¬ 
γωγικές εκδηλώσεις προς όφελος των παιδιών, των γονέ¬ 
ων και του προσωπικού. 

Γ) Καθήκοντα Μάγειρα 

1. Είναι υπεύθυνος για το μαγειρείο και την επιμελημέ¬ 
νη και έγκαιρη Παρασκευή φαγητού, σύμφωνα με το διαι¬ 
τολόγιο. 

2. Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό από τον υπεύθυνο γι' αυ¬ 
τό και υπογράφει το δελτίο . 

3. Μεριμνά για την απόλυτη καθαριότητα του μαγειρεί¬ 
ου και των διαφόρων σκευών. 

4. Σε περίπτωση που δεν υπηρετεί στο σταθμό υπάλλη¬ 
λος του κλάδου αυτού ή υπηρετεί αλλά απουσιάζει ή κω¬ 
λύεται τα καθήκοντά του ασκεί ο βοηθός μάγειρα του 
σταθμού. 

Δ) Καθήκοντα Προσωπικού καθαριότητας 

1. Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Κέντρου Προσχολικής 
Αγωγής εκτός μαγειρείου. 

2. Παραλαμβάνει υλικά καθαριότητας από τον υπεύθυ¬ 
νο γι’ αυτά και υπογράφει δελτίο . 

3. Είναι υπεύθυνο για τον γενικό ιματισμό και μεριμνά 
για την καλή συντήρηση, καθαριότητα και φύλαξή του 

4. Εκτελεί κάθε εργασία που του ανατίθεται από τον 
Προϊστάμενο 

5. Βοηθά τα παιδιά στην τουαλέτα. 

Ε) Καθήκοντα υπαλλήλου Διοκητικού- Γραμματέων 

1. Είναι αρμόδιος για την προμήθεια και τον έγκαιρο 
εφοδιασμότου Κέντρου Προσχολικής αγωγής μετά ανα¬ 
γκαία τρόφιμα και λοιπά υλικά που είναι απαραίτητα για 
την εύρυθμη λειτουργία του 

2. Επιμελείται την εκκαθάριση και πληρωμή κάθε δαπά¬ 
νης Κι εκδίδει τα σχετικά εντάλματα πληρωμών 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση των μισθών και 
επιδομάτων, προσαυξήσεων κλπ. του προσωπικού. 

4. Τηρεί άλατα απαραίτητα βιβλία διαχείρισης 

5. Είναι αρμόδιος για τη διενέργεια διαγωνισμών 

6. Σε περίπτωση που δεν υπηρετεί στο Σταθμό υπάλλη¬ 
λος του κλάδου αυτού ή υπηρετεί αλλά απουσιάζει ή κω¬ 
λύεται, τα καθήκοντά του τα ασκεί ο Προϊστάμενος του 
Σταθμού. 

7. Συνεργάζεται με τον Προϊστάμενο του τμήματος για 
την κατάρτιση του π/υ - απολογισμού - ισολογισμού και 
τους υποβάλλει στις αρμόδιες υπηρεσίες. 

ΣΤ) ΚΛΑΔΟΣ ΒΟΗΘΩΝ ΝΗΠΙΟΒΡΕΦΟΚΟΜΩΝ 

1. Φροντίζουν τα νήπια κατά την προσέλκυση και απο¬ 
χώρηση από τον Παιδικό Σταθμό . 

2. Βοηθούν και προσέχουν τα νήπια στις αίθουσες κατά 
την ώρα του Εκπαιδευτικού Προγράμματος. 

3. Βοηθούν τα παιδιά την ώρα του φαγητού και ιδιαιτέ¬ 
ρως τα μικρότερα την ώρα της ξεκούρασης την ώρα του 
παιγνιδιού στην αυλή και πάντα σύμφωνα με τις υποδεί¬ 
ξεις του παιδαγωγικού προσωπικού (ΤΕ Βρεφονηπιοκο- 
μίας). 

4. Εξυπηρετούν τα νήπια στην τουαλέτα και την στιγμή 
του πλυσίματος, τα βοηθούν στο ντύσιμο. 

5. Τα βοηθούν την ώρα της προετοιμασίας για φαγητό 
(πλύσιμο-ποδιές κ.λ.π) 

Στην περίπτωση απουσίας του παιδαγωγικού προσωπι¬ 
κού, αντικαθιστούν αυτό, απευθυνόμενοι στον προϊστά¬ 
μενο του σταθμού για βοήθεια και υποστήριξη. 

Ζ) Καθήκοντα Βοηθού Μάγειρα 

Βοηθά τον μάγειρα στην παρασκευή του φαγητού, στην 
διανομή του, στην συγκέντρωση και καθαριότητα των ει¬ 


δών εστίασης, καθώς και στην καθαριότητα του μαγειρεί¬ 
ου. 

Άρθρο 4 

Οργανική Σύνθεση Προσωπικού 

Οι θέσεις των κατηγοριών ΤΕ και ΔΕ κατατάσσονται 
στους βαθμούς Δ (εισαγωγικός), Γ, Β και Α ( καταληκτι¬ 
κός). 

Οι θέσεις των κατηγοριών ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Οι θέσεις προσωπικού που προβλέπονται είναι οι εξής: 

Α'ΤΑΚΤΙΚΟ ΠΡΟΣΩΠΙΚΟ 

Δύο (2) θέσεις ΤΕ -9 Βρεφονηπιοκομίας, με βαθμό Δ-Α 

Δύο (2) θέσεις ΔΕ-8 Βοηθών Βρεφοκόμων Παιδοκόμων, 
με βαθμό Δ-Α 

Μία (1) θέση ΔΕ-1 Διοικητικών Γραμματέων, με βαθμό 
Δ-Α 

Μία (1) θέση ΔΕ-32 Μαγείρων, με βαθμό Δ-Α 

Μία (1) θέση ΥΕ-14 Βοηθητικού Προσωπικού (Βοηθός 
Μαγείρου) με βαθμό Ε-Β 

Δύο (2) θέσεις ΥΕ-16 Προσωπικού Καθαριότητας με 
βαθμό Ε-Β 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

Μία (1) θέση ΤΕ Βρεφονηπιοκομίας με βαθμό Δ-Α 

Γ ΠΡΟΣΩΠΙΚΟ ΕΠΟΧΙΑΚΩΝ, ΠΕΡΙΟΔΙΚΩΝ Η' 
ΠΡΟΣΚΑΙΡΩΝ ΑΝΑΓΚΩΝ 

Τρεις (3) θέσεις διαφόρων ειδικοτήτων για την αντιμε¬ 
τώπιση εποχιακών ή άλλων περιοδικών ή πρόσκαιρων 
αναγκών. 

Οι υπάλληλοιτου κλάδου ΤΕ βρεφονηπιοκομίας που με¬ 
τατάσσονται από του πρώην ΚΠΣ και ΚΒΣ δύνανται να 
ενταχθούν στον κλάδο ΤΕ Νηπιαγωγών (προσωρινός). 

Άρθρο 5 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
ΝΠΔΔ υπάλληλοιτων κλάδων ΤΕ Νηπιαγωγών (προσωρι¬ 
νός) καιΤΕ Βρεφονηπιοκομίας ως προϊστάμενοςτου Τμή¬ 
ματος του Παιδικού Σταθμού, επιλέγονται από τους κλά¬ 
δους ΤΕ Νηπιαγωγών (προσωρινός), ΤΕ Βρεφονηπιοκο¬ 
μίας και ΤΕ9 Βρεφονηπιοκομίας. 

Μετά την κατάργηση των προσωποπαγών θέσεων 
προϊστάμενοι κρίνονται κατ' αποκλειστικότητα υπάλληλοι 
του κλάδου ΤΕ9 Βρεφονηπιοκομίας. 

Άρθρο 6 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες νομοθετικές διατάξεις. 

Άρθρο 7 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο ΝΠΔΔ ανεξαρτήτως σχέσεως ερ¬ 
γασίας καθώς και ορισμένο επιπλέον αριθμό θέσεων για 

την κάλυψη των υφιστάμενων και μελλοντικών αναγκών 
των Υπηρεσιών του ΝΠΔΔ, 

Η κατανομή του προσωπικού στο τμήμα γίνεται πάντα 
με απόφαση του Προέδρου του Δ.Σ του ΝΠΔΔ, ανάλογα 
με τις ανάγκες των υπηρεσιών, τα προσόντα των υπαλλή¬ 
λων, την πείρα, τις γνώσεις αυτών σε ειδικά αντικείμενα, 
κατά την οποία κατανομή θα εξετάζονται και τυχόν ειδικές 
ανάγκες των υπαλλήλων (π.χ μητέρες ανήλικων τέκνων . 
έγκυες γυναίκες, τόπος διαμονής κλπ.). 

Προϊστάμενος του Τμήματος ορίζεται πάντα με απόφα¬ 
ση Προέδρου του Δ.Σ, ο κρινόμενος από το αρμόδιο Υπη¬ 
ρεσιακό Συμβούλιο υπάλληλος αναπληρούμένος σε πε¬ 
ρίπτωση απουσίας του ή κωλύματος από τον κατά βαθμό 
αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του ΝΠΔΔ. 

Απάτη ψήφιση του παραπάνω Οργανισμού Εσωτερικής 
υπηρεσίας προκαλείται δαπάνη σε βάρος του π/υ του οικ. 
έτους 2002, ο οποίος ενισχύεται από τους ΚΑΠ, τροφεία 
κλπ ύψους 22.000.000δρχ (ή 58.694,06 ΕΙΙΒΟ) περίπου. 
Για τα επόμενα οικ. έτη το ύψος της δαπάνης δεν μπορεί 
να προσδιορισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ναύπλιο, 14 Οκτωβρίου 2002 

Με εντολή Γενικού Γραμματέα Περιφέρειας 
Ο Διευθυντής 

ΓΕΩΡΓΙΟΣ ΠΑΠΑΓΙΩΡΓΟΠΟΥΛΟΣ 
-♦- 

Αριθ. 35.560 (4) 

Σύσταση δημοτικού νομικού προσώπου με την επωνυ¬ 
μία «Σχολική Επιτροπή 20ου Ολοήμερου Νηπιαγω¬ 
γείου» στο δήμο Σταυρούπολης του Νομού Θεσσα¬ 
λονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1- Τις διάταξες του άρθρου 203 του Π.Δ.410/1995 
(Δ.Κ.Κ.). 

2- Τις διατάξεις του άρθρου 5 του Ν.1894/1990(ΦΕΚ 
110/Α/1990). 

3- Τις διάταξες της παρ.10 του άρθρου 6 του 
Ν.2503/1997. 

4- Την 448/2002 απόφαση του δημοτικού συμβουλίου 
Σταυρούπολης. 

5- Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26-7-2000 (Φ.Ε.Κ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γενικού Γραμματέα» αποφάσε¬ 
ων, και άλλων πράξεων στο Γ ενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», όπως αναδημοσιεύθηκε στο ΦΕΚ 
1339/Τ.Β/6.11.2000, αποφασίζουμε: 

1. Συστήνουμε δημοτικό νομικό πρόσωπο με την επω- 
νυμιά»Σχολική Επιτροπή 20ου Ολοήμερου Νηπιαγωγεί¬ 
ου» στο δήμο Σταυρούπολης του Ν. Θεσσαλονίκης. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 


σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τη διεύθυνση πρωτοβάθμιας εκπαί¬ 
δευσης, για τον εφοδιασμό από τον Οργανισμό Σχολικών 
Κτιρίων, των σχολείων με έπιπλα και εξοπλιστικά είδη από 
το Υπουργείο Εθνικής Παιδείας και Θρησκευμάτων με βι¬ 
βλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από διοικππκό συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5 του Ν. 1894/1990. 

4. Πόροι του νομικού προσώπου είναι: 

α) Η ετήσια επιχορήγηση του δήμου Σταυρούπολης 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το ανττπμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή οπό τον πρόεδρο του διοικητι¬ 
κού συμβουλίου και όταν αυτός κωλύεται από τον αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του δήμου Σταυρούπολης που αντιστοιχεί σε πο¬ 
σοστό της συνολικής πίστωσης των 742.479,92 Ευρώ της 
επιχορήγησης των σχολικών επιτροπών και έχει εγγρά¬ 
φει στον ΚΑ 05/161.1 του προϋπολογισμού, έτους 2002 
προσαρμοζόμενη αναλόγως στο επόμενα οικονομικά 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Σεπτεμβρίου 2002 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 30.330 (5) 

Τροποποίηση της ΕΣ18723/8.6.1989 συστατικής πράξης 
της αμιγούς δημοτικής επιχείρησης με την επωνυμία 
«Δημοτική Επιχείρηση Αθλητικών Δραστηριοτήτων» 
(Δ.Ε.Α.Δ.) του Δήμου Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 277 - 284 του Π.Δ/τος 
410/1995(Δ.Κ.Κ.). 

2) Τις διατάξεις της παρ. 10 του άρθρου 6 του Ν. 
2503/1997. 

3) Την απόφαση του Υπουργού Εσωτερικών 25097/9-4- 
1984 (ΦΕΚ 244Β' «Καθορισμός των αναγκαίων λεπτομε- 

ρειών για την εφαρμογή των διατάξεων των άρθρων 205- 
213του Ν.1065/1980». 

4) Την ΕΣ. 18.723 /8.6.19899 (ΦΕΚ 529/Β/30.6.1989) 
απόφαση του Νομάρχη Θεσσαλονίκης που αφορούσε τη 
σύσταση αμιγούς δημοτικής επιχείρησης στο Δήμο Θεσ¬ 
σαλονίκης με την επωνυμία «Δημοτική Επιχείρηση Αθλη¬ 
τικών Δραστηριατήτων»(Δ.Ε.Α.Δ), όπως τροποποιήθηκε 
με την 28.450/6.9.1999 απόφαση μας (ΦΕΚ 1801/Β/29.9. 

1999) . 

5) Την 1637/2002 απόφαση του δημοτικού συμβουλίου 
Θεσσαλονίκης που αφορά την τροποποίηση της συστατι¬ 
κής πράξης της ανωτέρω επιχείρησης με αύξηση του αρ¬ 
χικού κεφαλαίου. 

6) Τη σχετική οικονομοτεχνική μελέτη. 

7) Την 5.631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας (Φ.Ε.Κ 1339/Β/ 

2000) , περί ορισμού εισηγητών και μεταβίβαση εξουσίας 
υπογραφής εγγράφων και άλλων πράξεων στο Γενικό Δι¬ 
ευθυντή, στους προϊσταμένους Διευθύνσεων και προϊ¬ 
σταμένους Τμημάτων και Γ ραφείων των Υπηρεσιών της 
Περιφέρειας, αποφασίζουμε: 

Τροποποιούμε την αριθ. ΕΣ. 18.723 /8.6.1989 (ΦΕΚ 
529/Β/30.6.1989) απόφαση του Νομάρχη Θεσσαλονίκης 
που αφορούσε τη σύσταση αμιγούς δημοτικής επιχείρη¬ 
σης στο Δήμο Θεσσαλονίκης με την επωνυμία «Δημοτική 
Επιχείρηση Αθλητικών Δραστηριοτήτων» (Δ.Ε.Α.Δ.), 
όπως τροποποιήθηκε με την αριθ. 28.450/6.9.1999 από¬ 
φαση μας (ΦΕΚ 1801/Β/29.9.1999) στην παράγραφο 6 


που αφορά το κεφαλαίο της Επιχείρησης το οποίο αυξά¬ 
νεται κατά 165.000 Ευρώ και διαμορφώνεται ως εξής: 

6. Το κεφάλαιο που διαθέτει ο Δήμος Θεσσαλονίκης 
στην Επιχείρηση είναι 363.869,18 Ευρώ δηλαδή: 

α) Μετρητά 341.082,17 

β) Ο εξοπλισμός γυμναστήριων και γραφείων, όπως 
αποτιμήθηκε από την επιτροπή του άρθρου 9 του Ν. 
2190/1920 και ανέρχεται στο ποσό των 22.787,01 

Κατά τα λοιπά η αριθ. ΕΣ. 18.723 /8.6.1989 (ΦΕΚ 
529/Β/30.6.1989) απόφαση του Νομάρχη Θεσσαλονίκης 
που αφορούσε τη σύσταση αμιγούς δημοτικής επιχείρη¬ 
σης στο Δήμο Θεσσαλονίκης με την επωνυμία «Δημοτική 
Επιχείρηση Αθλητικών Δραστηριοτήτων (Δ.Ε.Α.Δ.), 
όπως τροποποιήθηκε με την αριθ. 28.450/6.9.1999 από¬ 
φαση μας (ΦΕΚ 1801/Β/29.9.1999). 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του δήμου Θεσσα¬ 
λονίκης ύψους 165.000 ευρώ, για το τρέχον οικονομικό 
έτος. Η σχετική πίστωση έχει εγγράφει στον Κ.Α. 
750/152.9.09 του προϋπολογισμού του δήμου Θεσσαλο¬ 
νίκης έτους2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 25 Σεπτεμβρίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




